Kolashini i Ibrit

Kolashini i Ibrit (serbisht: Ибарски Колашин Ibarski Kolašin) ose Kolashini i Vjetër (Стари Колашин Stari Kolašin) është një luginë që ndodhet në pjesën veriore të Kosovës, përkatësisht të Rajonit të Mitrovicës. Ai shtrihet në dy anët e lumit Ibër, nga Ribariqi në perëndim, e deri te vendbanimi Zupç në lindje. Treva e Kolashinit të Ibrit shtrihet kryesisht në Komunën e Zubin Potokut. Kufirin verior e përmbyllin shpatet e maleve të Rogoznës e atë jugor Mali i Thatë (Kosovë). 

 Veçoritë natyrore 
Struktura e relievit të Koloshinit të Ibrit veçohet jo vetëm për nga lartësia por edhe coptimi i theksuar i relievit. Koloshini i Ibrit  është një hapësirë gjeografike  në të cilën mund të vërehën të gjitha kategoritë  e relievit  sipas lartësisë, strukturës morfologjike, formave të erozionit fluvial, karstik dhe akullnajor. Këtu hasen formacione të mesozoikut dhe të paleozoikut. Mbizotrojnë  sendimetet e mesozoikut, të cilat janë përfaqsuar  me flishet e kretakut të sipërm. Ato përfshijnë një territor të gjerë në të dy anët e lumit Ibër, duke filluar prej vendbanimit Tushiq, në perëndim, deri te ai Zupqë, në lindje. Formacionet e paleozoikut te Kollashini i Ibrit përfshijnë një zonë periferike. Ato janë të pranishme në vendbanimet Bërnjak, Okllacë, Tushiq dhe Banjë e të përfaqësuara me rreshpet argjilore, ranoret dhe konglomeratet.

 Demografia 
Koloshin i Ibrit përfshin 403 km2 ose rreth 15%  të teritorit të regjionit  Mitrovicës dhe 6.737 banorë (sipas regjistrimit të popullsisë së vitit 1981), përkatësisht 3%  të popullsisë së regjoionit të Mitrovicës. Dendësia mesatare e popullsisë është 22 banorë në km2 ose 5 herë më e pabanuar se regjioni. Zona kryesisht është e banuar me popullatë serbe. Prej 25 fshatrave, vetëm Çabra  është e banuar me shqiptarë.

 Ekonomia 
Është trevë agrare, me degë kryesore blegtorinë dhe pylltarinë. Qendër e kësaj treve është Zubin Potoku, që është njëkohësisht edhe qendër komunale, në të cilën është vendosur administrata dhe një fabrikë tekstili.

 Shih edhe 
 Serbët në Kosovë
 Shkëmbim territoresh Kosovë-Serbi
 Kufiri mes Kosovës dhe Serbisë
 Kufiri mes Kosovës dhe Malit të Zi

 Burimet 

Kategoria:Rajone gjeografike të Kosovës
Kategoria:Krahina shqiptare
Kategoria:Veriu i Kosovës